**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL sprendimo pirkti nekilnojamuosius daiktus savivaldybės nuosavybėn” projekto**

**Sprendimo projekto esmė, tikslai ir uždaviniai**. Šio sprendimo projekto tikslas – pavesti Klaipėdos miesto savivaldybės administracijos direktoriui organizuoti butų I. Simonaitytės g. 27*-(duomenys neskelbiami)*, Klaipėdoje, Šilutės pl. 60 *(duomenys neskelbiami)*, Klaipėdoje ir Šiaulių g. 3*-(duomenys neskelbiami)* Klaipėdoje, pirkimo procedūras. Butai įsigyjami Klaipėdos miesto savivaldybės socialinio būsto fondui plėtoti.

**Projekto rengimo priežastys ir kuo remiantis parengtas sprendimo projektas.**

Vadovaujantis Klaipėdos miesto savivaldybės administracijos direktoriaus 2022 m. rugpjūčio 31 d. įsakymu Nr. AD2-1984 „Dėl gyvenamųjų patalpų Klaipėdos mieste pirkimo skelbiamų derybų būdu“ sudarytos Gyvenamųjų patalpų (butų) Klaipėdos mieste pirkimo skelbiamų derybų būdu Klaipėdos miesto savivaldybės socialinio būsto fondui plėtoti komisija (toliau – Komisija), kuri pagal minėtu įsakymu patvirtintą Butų Klaipėdos mieste pirkimo skelbiamų derybų būdu sąlygų aprašą (toliau Aprašą) įvertino siūlomus pirkti butus I. Simonaitytės g. 27-*(duomenys neskelbiami)*, Klaipėdoje, Šilutės pl. 60*-(duomenys neskelbiami)*, Klaipėdoje ir Šiaulių g. 3-*(duomenys neskelbiami)*, Klaipėdoje, ir nustatė, kad siūlomi butai atitinka keliamus reikalavimus.

Vadovaujantis Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo patvirtinimo‘‘ 49 punktu ,,Nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą pagal šio Aprašo 48 punktą‘‘. Klaipėdos miesto savivaldybės taryba 2019-12-10 d. posėdžio protokolu Nr. T-13 nustatė ne daugiau nei 5 proc. nuo individualaus turto vertinimu nustatytos rinkos kainos. Siūlančių ir pirkimo sąlygas atitikusių butų savininkai sutiko parduoti butus už ne didesnę nei 5 proc. kainą.

Butų pirkimo komisija nusprendė siūlyti Savivaldybės administracijos direktoriui pirkti butus I. Simonaitytės g. 27-*(duomenys neskelbiami,* Klaipėdoje, Šilutės pl. 60-*(duomenys neskelbiami),* Klaipėdoje ir Šiaulių g. 3*-(duomenys neskelbiami,)*Klaipėdoje. Vadovaujantis minėto Aprašo 45 punktu Savivaldybės administracija teikia Klaipėdos miesto savivaldybės tarybai tvirtinti Komisijos sprendimą.

Nurodyti butai įsigyjami už savivaldybės biudžeto lėšas.

**Kokių rezultatų laukiama.** Savivaldybė įsigytų butų, skirtų Klaipėdos miesto savivaldybės socialiniam būsto fondui plėtoti.

**Sprendimo projekto rengimo metu gauti specialistų vertinimai.** Negauta.

**Išlaidų sąmatos, skaičiavimai, reikalingi pagrindimai ir paaiškinimai.** Nėra.

**Lėšų poreikis sprendimo įgyvendinimui.** Butų įsigijimo išlaidos sudarytų 197 950,00 Eur, butai perkami už savivaldybės biudžeto lėšas.

**Galimos teigiamos ar neigiamos sprendimo priėmimo pasekmės.** Teigiamos pasekmės – Savivaldybė nuosavybės teise įsigytų butų socialinio būsto fondui plėtoti Klaipėdos mieste. Neigiamos pasekmės-nėra.

PRIDEDAMA. Butų I. Simonaitytės g. 27*-(duomenys neskelbiami)*, Klaipėdoje, Šilutės pl. 60-*(duomenys neskelbiami),* Klaipėdoje ir Šiaulių g. 3*-(duomenys neskelbiami),* Klaipėdoje, vertinimo išvados dalys, 3 lapas.

Turto valdymo skyriaus vedėjas Edvardas Simokaitis